CELEX: 62018TA0408
Language: sk
Date: 2020-09-23 00:00:00
Title: Vec T-408/18: Rozsudok Všeobecného súdu z 23. septembra 2020 – Aristoteleio Panepistimio Thessalonikis/EACEA („Arbitrážna doložka – Grantová dohoda uzatvorená v rámci akčného programu Erasmus Mundus č. 3 týkajúca sa podpory vysokoškolského vzdelávania – Grantová dohoda uzatvorená v rámci programu celoživotného vzdelávania a odbornej prípravy – Oprávnené náklady – Oznámenia o dlhu – Vrátenie časti preddavkov – Zmluvná zodpovednosť“)

23.11.2020   
            
            
               SK
            
            
               Úradný vestník Európskej únie
            
            
               C 399/28
            
         
      Rozsudok Všeobecného súdu z 23. septembra 2020 – Aristoteleio Panepistimio Thessalonikis/EACEA
      (Vec T-408/18) (1)
      
      („Arbitrážna doložka - Grantová dohoda uzatvorená v rámci akčného programu Erasmus Mundus č. 3 týkajúca sa podpory vysokoškolského vzdelávania - Grantová dohoda uzatvorená v rámci programu celoživotného vzdelávania a odbornej prípravy - Oprávnené náklady - Oznámenia o dlhu - Vrátenie časti preddavkov - Zmluvná zodpovednosť“)
      (2020/C 399/39)
      Jazyk konania: gréčtina
      
         Účastníci konania
      
      
         Žalobca: Aristoteleio Panepistimio Thessalonikis (Thessaloniki, Grécko) (v zastúpení: V. Christianos, avocat)
      
         Žalovaná: Výkonná agentúra pre vzdelávanie, audiovizuálny sektor a kultúru (v zastúpení: H. Monet a P. Kalyva, splnomocnení zástupcovia, za právnej pomoci G. Dellis, K. Sakellariou s A. Chasapopoulos, avocats)
      
         Predmet veci
      
      Žaloba založená na článku 272 ZFEÚ a smerujúca na jednej strane k určeniu, že pohľadávky uvedené v oznámeniach o dlhu č. 3241804682 a 3241804913 z 9. a 16. apríla 2018 vydané EACEA proti žalobcovi zodpovedajú oprávneným nákladom vo výške 28 976,83 eura, resp. 77 169,78 eura, a na druhej strane k uloženiu povinnosti EACEA nahradiť žalobcovi uvedené sumy, zvýšené o zaplatenie úrokov z omeškania
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Aristoteleio Panepistimio Thessalonikis je povinný nahradiť trovy konania.
               
            
         (1)  Ú. v. EÚ C 319, 10.9.2018.